André Courrèges
Store norske leksikon,Kunst og estetikk,Søm, klær og mote,Klesdesignere og motehus
André Courrèges var en fransk motedesigner. Han startet eget motehus 1961. Courrèges lanserte en enkel, fremtidsrettet stil i begynnelsen av 1960-årene som kombinerte det beste fra haute couture-tradisjonene i Paris med trekk fra Londons ukonvensjonelle ungdomsmote.
Bukseantrekk og korte minikjoler, ofte i hvitt med kanting i kontrastfarger, var typiske for motehuset. Klærne var stramt, nesten arkitektonisk utformet, og ble kopiert verden over. Dette førte til at Courrèges, for å øke sin egen kundekrets, fra 1967 hovedsakelig satset på eksklusiv konfeksjon fremfor haute couture. Eksterne lenker Courrèges Litteratur Guillaume, Valerie (2004). Courrèges, Assouline Publishing